ריימן 3: מהפכת המגה לומים

רקע

המשחק מתרחש בעולמו של ריימן, עולם קסום וחסר שם. הלומים, נקודות אור מעופפות אדומות, חיו להם בשלווה, עד שיום אחד לום אדום הפך ליצור מעופף ושחור בעל פרווה, עיניים וידיים. היצור נקרא לום שחור וכונה אנדרה. אנדרה הפך לומים אדומים לשחורים ואסף לעצמו צבא. הצבא הלומים השחורים פשט על יצור המזכיר דוב נמלים והבריח את הטינסים שהיו שם. הלומים השחורים פשטו את עורו של דב הנמלים, ובעזרתו  תפרו לאנדרה חליפה דמוית דחליל עם רובה. צורה זו של הלום השחור נקראת מגה לום.
באותו הזמן, מרפי, אשר היה גם הוא עם הטינסים, הזעיק את גלובוקס וריימן שישנו להם בנחת. גלובוקס התעורר במהרה אך ריימן עדיין לא התעורר. גלובוקס משך בידיו של ריימן ומרפי ברגליו, ואז ידיו של ריימן ניתקו ממנו, גלובוקס ברח עם הידיים ומרפי ברח עם ריימן.

הסיפור

לאחר שריימן מוצא את גלובוקס ואת ידיו בתוך חבית של מיץ שזיפים, הוא ומרפי מחליטים לעצור את המגה לומים, ולכן הם נכנסים לארמון של פיות הממוקם בקצה היער. בארמון ריימן ומרפי פוגשים באנדרה בצורת מגה לום. לאחר שריימן מביס את אנדרה הוא יוצא מהתחפושת ואומר שהוא עומד לבנות צבא שלם של מגה לומים. לאחר שאנדרה בורח מרפי וריימן רואים שהוא השאיר פחית מסתורית אחריו. ריימן פותח את הפחית ומקבל כוחות מיוחדים לזמן מוגבל. לאחר מרדף קצר גלובוקס רואה את אנדרה בורח לכיוונו וצורח, מה שגורם לו לבלוע את אנדרה.
ריימן וגלובוקס מגיעים אל חדר בארמון בו נמצאים מספר טינסים המפנים את גלובוקס לרופא אחד הנמצא ביער העלים הצלולים, יער בו ניתן להבחין בשימוש בטכנולוגיה מיוחדת וקסומה. ביער ריימן וגלובוקס פוגשים בצבא המגה לומים ומוצאים שלוש פחיות נוספות המעניקות לריימן כוחות חדשים ושונים (גם לזמן מוגבל). בחלק מהיער ריימן מגיע להיכל גדול בו הוא נאלץ להילחם נגד מספר רב של מגה לומים ובוס שהוא מגה לום שנע בעזרת קביים שקצותיהם גושי סלע ענקיים. בסופו של דבר ריימן מגיע למרפאה של הרופא הטינסי, בעל מבטא גרמני ומראה קפדני ביותר. הרופא מתחיל לנגן על ידו של גלובוקס כגיטרה חשמלית ולאחר שהוא לא מצליח להוציא את אנדרה מגופו הוא מחליט לשלוח אותו אל רופא אחר.
במנהרת הטינסים, שהעבירה את ריימן ממועצת הפיות ליער העלים הצלולים, קרתה תקלה בסוף שלב היער ולכן הוא שוגר לביצה בתוך תא שירותים. בזמן שריימן נפל אל תוך תא השירותים הייתה בו מכשפה אחת, היוצאת ממנו בריצה לאחר שראתה את ריימן. ריימן מתחיל לטייל בביצה ומוצא פחית נוספת. לאחר מכן הוא מגיע אל בית בו הוא מוצא את אותה המכשפה ליד קערה מלאה בשיקוי ההופך את מי שנוגע בו לצפרדע. מתחיל מאבק ובסופו ריימן מביס את המכשפה המחליטה לברוח. ריימן עוקב אחריה, מוצא מראה ומבין שהיא אמורה להעביר אותו ממקום למקום. ריימן עובר דרך המראה ומגיע לנקודה אחרת בביצה, נקודה בה נמצאים מגה לומים. ריימן ממשיך במסע עד שמגיע לאחוזה שהוא חושב ששייכת לרופא, אך מגלה במהרה שהיא שייכת לצייד מסתורי בשם רזוף, הכולא באחוזתו יצורים קטנים בשרשראות ובין השאר, את גלובוקס. ריימן מתחיל להיאבק עם רזוף שלבסוף בורח אל הצינוק שלו, שם הוא מנסה למעוך את ריימן בעזרת כדור ברזל קוצני וגדול. ריימן דוחף את רזוף אל תוך אחד מהפתחים בצינוק. רזוף פוגש את גלובוקס ואז כשהוא עומד לחסלו באה המכשפה בה ריימן נתקל, ומסתבר שהיא מאוהבת ברייזוף. בעוד המכשפה מתחילה לרדוף אחרי רזוף ריימן מוצא מראה נוספת הדומה לזאת שמצא בביתה של המכשפה ועובר דרכה יחד עם גלובוקס אל ארץ המתים הזועמים, שם אמור להיות הרופא. בארץ המתים הזועמים ריימן פוגש רוחות של טינסים העוזרים לו בקרבות נגד המגה לומים, ונכנס אל תוך ארמון קסום ומסתורי. לבסוף ריימן מגיע אל אזור ימי. ריימן נכנס למים ומוצא שם פתח המוביל אותו לבסוף להיכל ענק שם הוא נאלץ להילחם בעכביש רובוטי. לאחר שריימן מביס את העכביש הרובוטי הוא יוצא דרך פתח אחר ומוצא את ביתו של הרופא הטינסי, הפעם הרופא היפי. הרופא מתחיל לתופף על גלובוקס כמו על תופים ולאחר שהוא גם לא מצליח לעזור לו הוא שולח אותם אל רופא טינסי אחר הנמצא במדבר קנראן.
ריימן וגלובוקס מגיעים למדבר קנראן, בו ממוקמים עצמות ענק ונהרות לבה ירוקה. ריימן נכנס למערה גדולה בה הוא מציל שני טינסים המדברים על הקנארים השוכנים במדבר, ואומרים שהם מפחדים מהם נורא ואומרים לריימן לא לתת להם לגעת בו. לאחר-מכן ריימן וגלובוקס מגיעים לחדר סגור שקורס, ומפיל את ריימן וגלובוקס. לאחר שריימן וגלובוקס נפלו יצור קנארן אחד (יצורים גדולים בלתי פגיעים בעלי צבע עור אפרפר ולובשים בגדים בצבעי צהוב ירוק) חוטף את גלובוקס. ריימן בורח מהקאנרנים ומגיע להיכל ענק בו הוא רואה פסל גדול של עיט (בהמשך מתברר שהנשר הוא האל של הקנארנים, לפטיס) וציורי קיר המראים טינסים הבורחים מיצורים קאנרנים. ריימן ממשיך במסעו עד שמגיע לרחבה צרו ומקיפים אותו קאנרנים מכל עבר. גם הפעם הרצפה קורסת וריימן נופל. ריימן ממשיך במסע ועוד פעם מגיע לנקודה בה הרצפה נופלת. לאחר שהוא נופל מוצא אותו ריפלוקס, מנהיג הקנרנים רב העוצמה. ריפלוקס לוקח אותו לזירה לקרב כשעליהם מסתכלים עשרות קאנרים, גלובוקס, ומנהיג הקאנרים, יצור הנראה כמו תינוק בעל כתר. לאחר שריימן מנצח את ריפלוקס המנהיג עושה טקס גדול ומעניק לריימן יכולת להפוך לומים אפלים לרגילים ולהפך כך שהוא מצחיק ומפחיד אותם (מוציא לשון). לאחר-מכן ריימן ממשיך במסעו ונלחם נגד מספר רב של מגה לומים ומגיע אל הרופא הטינסי, רופא מלוכסן עיניים המסוגל לעופף. הרופא קורא לשני הרופאים האחרים שריימן כבר פגש וביחד הם מתחילים לנגן על גלובוקס, דבר שבסופו של דבר גורם לאנדרה לעזוב אותו. לאחר שאנדרה עוזב את מוגול הוא נפגש עם שאר הלומים האפלים באזור ואומר שהוא מכיר מישהו שיוכל לעזור להם במאבק נגד ריימן, ומוביל אותם אל ריפלוקס.
ריימן מחליט להמשיך במאבק נגד צבא המגה לומים ולשם כך צריך להגיע לאזור מושלג בו נמצאת נוכחות גדולה של המגה לומים. כדי להגיע לאזור המושלג הוא צריך לקחת ספינה מאזור מסוים, אליו הוא אמור להגיע דרך "קיצור הדרך הארוך ביותר" שמציגים הטינסים בפניו. לאחר שריימן וגלובוקס עולים על הספינה ומתחילים לשוט הם מותקפים על ידי צי ספינות של מגה לומים. לאחר שריימן ומוגול שורדים את המגה לומים הם מגיעים אל האזור המושלג וריימן מתחיל במסע. לאחר שהות קצרה באזור ריימן מגיע לנקודה בה הוא מוצא את גלובוקס קפוא בתור קוביית קרח, ולכן הוא עולה על סוג של סנובורד ומתחיל מרוץ באזור של המגה לומים. לאחר שריימן מצליח לעקוף את גלובוקס ולהגיע לנקודת הסיום, חלק מהרצפה קורסת והם מגיעים למפקדה ולמפעל לייצור נשק התת-קרקעים של המגה לומים.
במפעל ריימן נלחם נגד מגה לומים רבים ובסופו של דבר מפוצץ מכונה ענקית, שקשורה ככל הנראה ללחץ אוויר. פיצוץ המכונה הורס את כל המפעל וריימן וגלובוקס עפים מנו אל עבר מגדל לפטיס, בו נמצאים באותו הזמן אנדרה וריפלוקס שקיבל כוחות מהאל שלהם. ריימן מתחיל לטפס אל קצה המגדל ובחלק מסוים פוגש את גלובוקס כשהוא רכוב על אופנוע מעופף. שניהם מתחילים לעופף בחלקים במגדל, נלחמים במגה לומים אחרים והורסים עמודי ענק בבנין. כשריימן מגיע לקצה המגדל הוא מגלה שמראהו של ריפלוקס השתנה (צבעו סגול עם חלקים בולטים בצבע צהוב) ושהוא התאחד עם אנדרה. לאחר קרב קצר ריפלוקס לוקח אבן סגולה שהייתה על שרביטו ותוקע אותה בגבו, דבר המקנה לו כוחות חדשים. לאחר שריימן מצליח לגבור על ריפלוקס, הוא מפתח כנפיים ועף אל השמיים אל אזור קסום ומיוחד. באותו האזור גלובוקס וריימן טסים שוב על האופנוע המעופף ונלחמים בריפלוקס, כשכל כמה זמן יוצאים ממנו עשרות מגה לומים. לאחר שריימן וגלובוקס מביסים את ריפלוקס הוא הופך לסוג של גביש קרח בעודו באוויר ואז מתנפץ. מהחלקיקים של ריפלוקס יוצא אנדרה כשהוא מנסה לברוח מריימן ללא הצלחה, ובעזרת יכולתו ריימן הופך את אנדרה חזרה ללום רגיל.
ריימן וגלובוקס חוזרים ליער והכול שב לקדמותו. לפני ששניהם הולכים לישון גלובוקס עצוב ואומר שהוא מתגעגע לאנדרה. ריימן עונה שעכשיו אנדרה שמח כשהוא לום רגיל. אחרי ששניהם נרדמים הידיים של ריימן מתחילות ללכת על אצבעותיהן ומגיעות אל לום אחד. הידיים מתחילות לשחק עם הצל שלהן ולעשות כל מיני יצורים, כשבסופו של דבר הן מפחידות את הלום שצורח והופך לאנדרה בחזרה.

בונוסים במשחק

במשחק יש מדריך שאומר לריימן, בין השאר, כמה נקודות הוא צריך לקבל בשביל סרטון או משחק בונוס:

משחק בונוס

משחקים כגון שלב דו ממדי, משחק כדורעף ועוד.

סרטון בונוס

סרטון מצחיק אשר מראה את אנדרה מנסה בדרכים מטופשות להרוג את ריימן.

ביקורת

המשחק קיבל בעולם ביקורות מעורבות לטובות: חלקם אהבו את המשחק, אמרו שהוא כיפי וחדשני, ואחרים, בעיקר המעריצים הישנים של ריימן, אמרו שזהו משחק פחות מאתגר מהאחרים וחסר בו רגש ושימוש מוגזם בהומור. אחת הסיבות היא, כנראה, כי מישל אנסל, מפתח המשחק המקורי, לא היה בצוות הפיתוח של המשחק הזה, היות שהיה עסוק בפיתוח "Beyond Good and Evil".